rejauldu/bengali-wikipedia huggingface dataset:
নো মার্সি একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে।https://prowrestling.net/site/2023/09/30/nxt-no-mercy-results-moores-live-review-of-carmelo-hayes-vs-ilja-dragunov-for-the-nxt-title-becky-lynch-vs-tiffany-stratton-in-an-extreme-rules-match-for-the-nxt-womens-title/ এটি নো মার্সি কালানুক্রমিকের অধীনে প্রচারিত চতুর্দশ অনুষ্ঠান ছিল। এই অনুষ্ঠানটি ২০২৩ সালের ৩০শে সেপ্টেম্বর তারিখে মার্কিন যুক্তরাষ্ট্রের ক্যালিফোর্নিয়ার বেকার্সফিল্ডের মেকানিকস ব্যাংক এরিনায় অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে বেকি লিঞ্চ এনএক্সটি নারী চ্যাম্পিয়নশিপ ম্যাচে টিফানি স্ট্র্যাটনকে পরাজিত করেছে। অন্যান্য শীর্ষস্থানীয় ম্যাচে, ইলিয়া দ্রাগুনভ এনএক্সটি চ্যাম্পিয়নশিপের জন্য আয়োজিত একক ম্যাচে কারমেলো হেইসকে এবং এনএক্সটি হেরিটেজ কাপ ম্যাচে নোয়াম ডার বুচকে ২–১ ব্যবধানে পরাজিত করেছে।   কাহিনী  এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান এনএক্সটিতে প্রদর্শন করা হয়েছে।   পটভূমি  নো মার্সি হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের সেপ্টেম্বর মাসে অনুষ্ঠিত হয়। ১৯৯৯ সালের ১৬ই মে তারিখে, তৎকালীন মার্কিন পেশাদার কুস্তি সংস্থা ওয়ার্ল্ড রেসলিং ফেডারেশন (ডাব্লিউডাব্লিউএফ) যুক্তরাজ্যের জন্য একচেটিয়াভাবে প্রতি-দর্শনে-পরিশোধ (পিপিভি) হিসেবে প্রথমবারের মতো নো মার্সি অনুষ্ঠিত হয়েছিল। অতঃপর একই বছরের অক্টোবর মাসে নো মার্সির দ্বিতীয় অনুষ্ঠান আয়োজন করা হয়েছিল, তবে উক্ত অনুষ্ঠানটি যুক্তরাজ্যের বদলে মার্কিন যুক্তরাষ্ট্রে অনুষ্ঠিত হয়েছিল; এরই মাধ্যমে নো মার্সি ডাব্লিউডাব্লিউইর বার্ষিক অক্টোবর মাসের প্রতি-দর্শনে-পরিশোধ হিসেবে প্রতিষ্ঠিত হয়েছিল। ২০০৯ সালে নো মার্সি বন্ধ করা হয়েছিল, তবে ব্র্যান্ড সম্প্রসারণ পুনরায় প্রবর্তনের পর ২০১৬ সালের অক্টোবর মাসে নো মার্সি পুনরুদ্ধার করা হয়েছিল। ২০১৮ সালের এপ্রিল মাসে, রেসলম্যানিয়া ৩৪-এর পর ডাব্লিউডাব্লিউই ব্র্যান্ডের জন্য একচেটিয়াভাবে আয়োজিত প্রতি-দর্শনে-পরিশোধ বন্ধ করে দেয়, যার ফলে প্রতি বছরের আয়োজিত প্রতি-দর্শনে-পরিশোধের পরিমাণ কমে যায়। অতঃপর ২০২৩ সালে ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য নো মার্সিকে পুনরুজ্জীবিত করেছে।  ২০২৩ সালের এই অনুষ্ঠানটি নো মার্সি কালানুক্রমিকের চতুর্দশ অনুষ্ঠান ছিল, যা ৩০শে সেপ্টেম্বর তারিখে মার্কিন যুক্তরাষ্ট্রের ক্যালিফোর্নিয়ার বেকার্সফিল্ডের মেকানিকস ব্যাংক এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।   তথ্যসূত্র    বহিঃসংযোগ      ২০২৩ নো মার্সি নো মার্সি বিষয়শ্রেণী:সেপ্টেম্বর ২০২৩-এ মার্কিন যুক্তরাষ্ট্রে ঘটনা বিষয়শ্রেণী:২০২৩-এ ক্যালিফোর্নিয়া বিষয়শ্রেণী:ক্যালিফোর্নিয়ায় ঘটনা বিষয়শ্রেণী:বেকার্সফিল্ডে পেশাদার কুস্তি
লিভ ফ্রি অর ডাই হল ২০০০ সালের একটি তথ্যচিত্র। এটি ড. ওয়েন গোল্ডনারকে অনুসরণ করে তৈরি। তিনি হলেন নিউ হ্যাম্পশায়ারের একজন ধাত্রীবিদ্যা ও স্ত্রীরোগবিদ্যা বিশেষজ্ঞ। তিনি এখন  "গর্ভপাত যুদ্ধের" বর্তমান রণাঙ্গনে যুদ্ধ করে চলেছেন। তথ্যচিত্রটি মূলত পাবলিক ব্রডকাস্টিং সার্ভিসের পিওভি সিরিজের অংশ হিসেবে সম্প্রচারিত হয়েছিল। এটির পরিচালনা ও প্রযোজনা করেছিলেন ইন্সাইট পিকচার্সের মেরিয়ন লিপশুটজ এবং রোজ রোজেনব্ল্যাট। ছবিটি হিউম্যান রাইটস ওয়াচ ফিল্ম ফেস্টিভ্যালে প্রবেশক ছিল। মোটামুটিভাবে গোল্ডনারের নিজস্ব সম্প্রদায়ের পটভূমিতে তৈরি করা, এই চলচ্চিত্রটি একটি বছর ধরে চলা এক দৈনিক সংগ্রাম এবং নৈতিক সংঘাতকে তুলে ধরেছে। এই তথ্যচিত্রে, ওয়েন একটি ক্যাথলিক হাসপাতালের একীকরণকে আপত্তি জানিয়েছিলেন, কারণ তার ফলে এলাকাকে দেয়া পরিষেবাগুলি ব্যাপকভাবে হ্রাস পাচ্ছিল। যখন ১৪ সপ্তাহের সন্তান সম্ভবা একটি রোগীকে হাসপাতালের শল্য চিকিৎসার কক্ষে ঢুকতে দেওয়া হয়নি, গোল্ডনার তাকে জরুরী গর্ভপাত করানোর জন্য ৮০ মাইল সফর করে দূরের এক ক্লিনিকে পাঠাতে বাধ্য হন। গোল্ডনারের সবচেয়ে বড় মানসিক দ্বন্দ্ব হল, যেমনটি ছবিতে দেখানো হয়েছে, সম্প্রদায়ে তাঁর উপস্থিতির কারণে সৃষ্ট উত্তেজনা হ্রাস করা।  ছবিতে রাজনৈতিক দ্বন্দ্ব ছবিটি একটি ছোট শহরের পটভূমিতে তৈরি, যেখানে গর্ভপাত করানো ডাক্তারদের সংখ্যার আমূল পতনের কারণ অন্বেষণ করা হয়েছে। গোল্ডনারের নিজের শহরে, বিক্ষোভকারীরা তাঁকে একজন ডাক্তার না বলে গর্ভপাতকারী হিসাবে দায়ী করে। তিনি স্থানীয় একটি বিদ্যালয়ে একজন যৌন শিক্ষার শিক্ষক হিসেবে ছিলেন, তারা সেখান থেকে তাঁকে বরখাস্ত করতে সফল হয়। গোল্ডনার স্থানীয় স্কুল বোর্ডের কাছে তাঁকে পুনরায় নিযুক্ত করার জন্য আবেদন করলে সংঘর্ষটি তাঁর সম্প্রদায়ের রাজনীতির কেন্দ্রে চলে যায়। ব্যাপক বিতর্কের পর, বোর্ড তাঁর অনুরোধ অস্বীকার করে। ছবিটির উপসংহারে দেখতে পাওয়া যায় যে ওয়েন গোল্ডনারের মতো ডাক্তাররা গর্ভপাত করাই বন্ধ করে দিচ্ছেন কারণ গর্ভপাতের পর "তাঁদের একাকীত্বের গভীর অনুভূতি সহ্য করতে হয়।"Incite Pictures: Live Free or Die  ছবিটি দেখাতে চেয়েছে, সহিংসতাকে বাদ দিলেও, গর্ভপাত প্রদানকারীদের জন্য সামাজিক সমর্থনের খুবই অভাব, এবং মার্কিন যুক্তরাষ্ট্রের ৮৬% কাউন্টিই কোনরকম গর্ভপাত পরিষেবা ছাড়াই চলছে।Abortion Incidence and Services in the United States in 2000 দর্শক পর্যালোচনা মিশ্র দর্শক পর্যালোচনা পাওয়া গিয়েছিল। কিছু পঞ্চ তারকা খচিত পর্যালোচনার সঙ্গে কিছু দুটি তারকা খচিত পর্যালোচনাও ছিল। তথ্যসূত্র  বহিঃসংযোগ  ইন্সাইট পিকচার্স- প্রযোজনা কোম্পানির পাতা  POV লিভ ফ্রি অর ডাই  - ছবিকে নিবেদিত পিবিএস' ওয়েবসাইট    বিষয়শ্রেণী:মার্কিন যুক্তরাষ্ট্রে নারী অধিকার বিষয়শ্রেণী:২০০০-এর চলচ্চিত্র বিষয়শ্রেণী:নারীবাদ ও স্বাস্থ্য বিষয়শ্রেণী:২০০০-এর দশকের মার্কিন চলচ্চিত্র
ভিকারুননিসা নুন স্কুল ও কলেজ ঢাকার বেইলি রোডে অবস্থিত বাংলাদেশে মেয়েদের একটি স্বনামধন্য উচ্চমাধ্যমিক বিদ্যালয়। ১৯৫২ সালে তৎকালীন পাকিস্থানের পূর্ব পাকিস্তান প্রদেশের (বর্তমানে বাংলাদেশ) গভর্নর ফিরোজ খান নুনের সহধর্মিনী ভিকার উন নিসা নুন ঢাকায় মেয়েদের একটি আধুনিক শিক্ষাপ্রতিষ্ঠান শুরু করার লক্ষ্যে স্কুলটি প্রতিষ্ঠা করেন ও তার নামানুসারেই স্কুলটির নামকরণ করা হয়েছে। ভিকারুননিসা স্কুলের সাথে ক্ষেত্রবিশেষে উপমহাদেশের ইতিহাসের সংযোগ রয়েছে। এটি এখন বাংলাদেশের নামকরা স্কুলগুলোর মধ্যে অন্যতম।   ইতিহাস  স্কুলটির নামের উৎস জন্মসূত্রে অস্ট্রিয়ান মহিলা ভিকারুননিসা নুন। ১৯৪৫ সালে ফিরোজ খান নুনের সাথে বিবাহে আবদ্ধ হওয়ার সূত্রে তিনি ইসলাম ধর্ম গ্রহণ করে তার পূর্ববর্তী নাম ভিক্টোরিয়া পরিবর্তন করে ভিকারুননিসা নুন নাম গ্রহণ করেছিলেন। নুন পরিবার সামাজিক উন্নয়নে বিভিন্ন ভাবে তাদের অবদানের অংশ হিসেবে ১৯৫১ সালে শুধুমাত্র মেয়েদের জন্য এই স্কুলটি প্রতিষ্ঠা করেন। স্কুলটি প্রতিষ্ঠার সমসাময়িক সময়ে শিক্ষা বিস্তার ও প্রসারে অবদান হিসেবে নুন পরিবার একটি তহবিল গঠন করেন যা থেকে উচ্চশিক্ষা লাভে আগ্রহী তৎকালীন পাকিস্তানি শিক্ষার্থীদের যুক্তরাজ্যের অক্সফোর্ড ও ক্যামব্রিজ বিশ্ববিদ্যালয় সমূহে গমনের জন্য বৃত্তিসহ প্রয়োজনীয় সহায়তা দান করা হত। অবশ্য এই তহবিল ভিকারুননিসা নুন স্কুলের সাথে সম্পৃক্ত ছিলনা।  ১৯৫৩-৫৫ সময়ে অধ্যক্ষ ছিলেন‌ মিসেস কোটস। ১৯৫৬-১৯৫৮ সালে মিসেস ব্র্যাডলি। ১৯৬৮-১৯৭৮ সালে মিসেস এ চৌধুরী।   শাখাসমূহ  thumb|ভিকারুননিসা নুন স্কুল এন্ড কলেজ, প্রধান শাখা, ১/এ, নিউ বেইলি রোড, ঢাকা - ১০০০। গেট নং - ১। স্কুলটির কার্যক্রম মূলত এর প্রধান শাখা বেইলি রোডকে কেন্দ্র করে ঘটে থাকে। তবে একই প্রশাসনের অধীনে স্বতন্ত্র আরও তিনটি শাখা গড়ে তোলা হয়েছে যেগুলো রাজধানীর ধানমন্ডি, আজিমপুর ও বসুন্ধরা আবাসিক এলাকায় অবস্থিত।  সর্বমোট চারটি শাখা মিলিয়ে প্রায় ২৪০০০ এর অধিক ছাত্রী ভিকারুননিসা নুন স্কুলে নিয়মিতভাবে শিক্ষালাভ করে থাকে।   কৃতি শিক্ষার্থী    রুমিন ফারহানা - আইনজীবী ও রাজনীতিবিদ।  লুনা সামসুদ্দোহা - নারী উদ্যোক্তা  রাফিয়াত রশিদ মিথিলা - অভিনেত্রী, গায়ক এবং উন্নয়নকর্মী   অন্যান্য কার্যক্রম  পাঠদানের পাশাপাশি অন্যান্য কার্যক্রমের জন্য ভিকারুননিসা নুন স্কুল বিখ্যাত। স্কুলটির ছাত্রীদের অংশগ্রহণে এখানে বেশ অনেকগুলি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো স্কুলের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। ক্লাবগুলো অন্যান্য বিভিন্ন প্রতিযোগীতায় অংশ নিয়েও স্কুলের জন্য সম্মান বয়ে এনে থাকে।  এখানকার যে ক্লাব রয়েছে সবগুলই বেশ সক্রিয়। এবং তারা প্রতিবছরই  পাঠ্যক্রমের বাইরের বিভিন্ন কাজে অংশগ্রহণ করে সাফল্য লাভ করছে।  স্কুলটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে।   তথ্যসূত্র    বহিঃসংযোগ        বিষয়শ্রেণী:ঢাকা জেলার মহাবিদ্যালয় বিষয়শ্রেণী:ঢাকা জেলার বিদ্যালয় বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত বিষয়শ্রেণী:১৯৫২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার শিক্ষাপ্রতিষ্ঠান
জারা হোয়াইটস (জন্ম এসথার কুইম্যান, ৮ নভেম্বর ১৯৬৮) একজন ফরাসি-ডাচ প্রাক্তন পর্নোগ্রাফিক চলচ্চিত্র অভিনেত্রী।   জারা হোয়াইটস অল্প বয়সেই স্কুল ছেড়ে দেন এবং তার বয়ফ্রেন্ডের সাথে চলে আসে, যখন সে ১৭ বছর বয়সে। তার কৈশোরের শেষের দিকে তিনি একটি বারের পরিচারিকা এবং ১৯ বছর বয়সে রটারডামের দুটি পুরুষ ক্লাবে পতিতা হিসাবে কাজ করেছিলেন। Interview with Zara Whites where she describes her time as a prostitute   পেশাজীবন  ১৯৯২ সালে, তিনি সংক্ষিপ্তভাবে ইতালীয় পর্ন অভিনেতা রবার্তো ম্যালোনকে  বিয়ে করে পর্ন জগতে প্রবেশ করেন। ১৯৯৮ সালে, তিনি একটি লেসবিয়ান হার্ডকোর চলচ্চিত্র লা ড্রেসুসে অভিনয় করেন। এটি পরিচালনা করেছিলেন অ্যালাইন পেয়েট।    তথ্যসূত্র    বহিঃসংযোগ              এসথার কুইমান/জারা হোয়াইটসের ব্লগ  বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:ওলন্দাজ পর্নোগ্রাফিক চলচ্চিত্র অভিনেত্রী
কোপা এভা দুয়ার্তে ছিল একটি স্পেনীয় ফুটবল প্রতিযোগিতা, যেটি রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত হতো। এই প্রতিযোগিতায় লা লিগা এবং কোপা দেল জেনারেলিসিমোর বিজয়ীদের মধ্যে অনুষ্ঠিত হতো। ১৯৪০ সালে এটি "কোপা দে কাম্পেওনেস" নামে শুরু হয়েছিল এবং ১৯৪৫ সাল পর্যন্ত কোন খেলা অনুষ্ঠিত হয়নি। আর্জেন্টিনার রাষ্ট্রদূত সামরিক সরকারের সাথে সুসম্পর্কের কারণে "কোপা দে ওরো আর্জেন্টিনা" নামে একটি ট্রফি প্রস্তাব করেছিলেন। এই দুটি প্রতিযোগিতাই অননুমোদিত ছিল।  বিজয়ীর তালিকা 220px|থাম্ব|ডান|কোপা এভা দুয়ার্তের শিরোপা  সাল  চ্যাম্পিয়ন  রানার-আপ  ফলাফল  ১৯৪৬–৪৭  রিয়াল মাদ্রিদ  ভালেনসিয়া  ৩–১ ১৯৪৭–৪৮  বার্সেলোনা  সেভিয়া  ১–০ ১৯৪৮–৪৯  ভালেনসিয়া  বার্সেলোনা  ৭–৪ ১৯৪৯–৫০  অ্যাথলেতিক বিলবাও  আতলেতিকো মাদ্রিদ  ৭–৫ (৫–৫/ ২–০) ১৯৫০–৫১  আতলেতিকো মাদ্রিদ  বার্সেলোনা  ২–০ ১৯৫১–৫২  বার্সেলোনা*    ১৯৫২–৫৩http://www.cihefe.es/wp-content/uploads/2015/02/revistabar%C3%A7a.jpg  বার্সেলোনা*     * ১৯৫২ এবং ১৯৫৩ সালে, লা লিগা এবং কোপা দেল জেনারেলিসিমো উভয় শিরোপা জয়ের ফলে এই প্রতিযোগিতার শিরোপাটি বার্সেলোনাকে পুরস্কৃত করা হয়েছিল।  শিরোপা অনুযায়ী দল  দল  চ্যাম্পিয়ন  রানার-আপ  জয়ের সাল  হারের সাল  বার্সেলোনা৩২ ১৯৪৮, ১৯৫২, ১৯৫৩ ১৯৪৯, ১৯৫১ ভালেনসিয়া১১১৯৪৯১৯৪৭ আতলেতিকো মাদ্রিদ১১১৯৫১১৯৫০ রিয়াল মাদ্রিদ১১৯৪৭ অ্যাথলেতিক বিলবাও১১৯৫০ সেভিয়া১১৯৪৮  তথ্যসূত্র  বিষয়শ্রেণী:স্পেনের বিলুপ্ত ফুটবল কাপ প্রতিযোগিতা বিষয়শ্রেণী:১৯৪৭–৪৮-এ স্পেনীয় ফুটবল কাপ বিষয়শ্রেণী:১৯৪৮–৪৯-এ স্পেনীয় ফুটবল কাপ বিষয়শ্রেণী:১৯৪৯–৫০-এ স্পেনীয় ফুটবল কাপ বিষয়শ্রেণী:১৯৫০–৫১-এ স্পেনীয় ফুটবল কাপ বিষয়শ্রেণী:১৯৫১–৫২-এ স্পেনীয় ফুটবল কাপ বিষয়শ্রেণী:১৯৫২–৫৩-এ স্পেনীয় ফুটবল কাপ স্পেন
যৌন বিপ্লব, যৌন মুক্তি নামেও পরিচিত, একটি সামাজিক আন্দোলন যা ১৯৬০ থেকে ১৯৭০-এর দশক পর্যন্ত পশ্চিমা বিশ্বে যৌনতা এবং আন্তঃব্যক্তিক সম্পর্কের সাথে সম্পর্কিত আচরণের ঐতিহ্যগত কোডকে চ্যালেঞ্জ করেছিল।  যৌন মুক্তির মধ্যে রয়েছে প্রথাগত বিষমকামী, একগামী সম্পর্কের (প্রাথমিকভাবে বিবাহ) বাইরে যৌনতার বর্ধিত গ্রহণযোগ্যতা।  গর্ভনিরোধক এবং পিল, জনসাধারণের নগ্নতা, পর্নোগ্রাফি, বিবাহপূর্ব যৌনতা, সমকামিতা, হস্তমৈথুন, যৌনতার বিকল্প রূপ, এবং গর্ভপাতের বৈধকরণের স্বাভাবিকীকরণ। Germaine Greer and The Female Eunuch   উৎপত্তি    আরো দেখুন     নারীবাদী যৌন যুদ্ধ  মুক্ত বিবাহ  প্রকাশ্য যৌনতা  চরমপন্থী নারীবাদ  উদারতাবাদী নারীবাদ  নারীবাদের দ্বিতীয় তরঙ্গ  যৌন-ইতিবাচক নারীবাদ  যৌন-ইতিবাচক আন্দোলন  যৌন সামগ্রিকীকরণ  সামাজিক ডারউইনবাদ   তথ্যসূত্র    কাজ উদ্ধৃত                  আরও পড়া    Reich, Wilhelm (1936). Die Sexualität im Kulturkampf (Sexuality in the Culture Clash). Erre emme (pub).  Klepacki, Linda (2008). . Focus on the Family Action, Inc. Retrieved 2008-04-20.  70's Origin War & Sex  — Seventies Origin History war & sex.  Richardson, Diane (2000). Critical Social Policy, Vol. 20, No. 1, 105–135. "Constructing sexual citizenship: theorizing sexual rights". Sage Journals Online. Retrieved 2008-04-20.  Time (1967-07-07). "The Hippies". Retrieved 2008-04-20.  Mahdavi, Pardis (2008). Passionate Uprisings. Stanford University Press. Retrieved 2021-12-30.  বিষয়শ্রেণী:১৯৬০-এর দশকের প্রতিসংস্কৃতি বিষয়শ্রেণী:অস্পষ্ট বাক্যাংশ সহ সমস্ত নিবন্ধ বিষয়শ্রেণী:আমূল সংস্কারবাদী নারীবাদ বিষয়শ্রেণী:নারীবাদ ও যৌনতা বিষয়শ্রেণী:যৌন বিপ্লব বিষয়শ্রেণী:উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা বিষয়শ্রেণী:এলজিবিটি রাজনীতি বিষয়শ্রেণী:মার্কিন যুক্তরাষ্ট্রে প্রগতিবাদ
মায়ং বা মায়াং, কালা জাদু ভূমি নামে পরিচিত গুয়াহাটি শহর থেকে প্রায় ৪০ কিলোমিটার (২৫ মাইল) ব্রহ্মপুত্র নদের তীরবর্তী ভারতবর্ষের অসমের মরিগাঁও জেলাতে অবস্থিত একটি গ্রাম। একদা ভারতে কালো জাদুর কাঠামোতে বিবেচিত, মায়ং তার ইতিহাসের কারণে একটি পর্যটক আকর্ষণ। thumb|মায়ং অঞ্চলের দৃশ্য  ব্যুৎপত্তি  মায়ং নামটি অনেক প্রবাদ ও কিংবদন্তি আছে। এইগুলোর উল্লেখযোগ্য হলোঃ-  ১. অনেকের মতে মায়ং নামটি সংস্কৃত শব্দ মায়া থেকে এসেছে।কারণ একদা এই অঞ্চলটি যাদুবিদ্যার জন্য “মায়ার দেশ” বলে পরিগণিত হয়।  ২. অন্য কিছু লোকের মতানুসারে সমগ্র উত্তর-পূব ভারত অসমের অন্তর্ভুক্ত হওয়ার সময়ে মাইবং গোষ্ঠীর ডিমাসারে এসে মায়ং-এ বসবাস করে৷ এই পাহাড়ী অঞ্চলটিতে সেইসময়ে হাতীর বসতিস্থল ছিল৷ ডিমাচা শব্দ 'মিয়ং'র অর্থ হাতী৷ সেজন্য 'মায়ং' নামটো এই শব্দ থেকে উদ্ভব হয়৷  ৩. কিংবদন্তি অনুসারে মায়ঙ নামটির অর্থ 'শক্তি দেবীর অংশ' বোঝায়৷ 'মা' -এর অর্থ শক্তি দেবী এবং “অঙ্গ” শব্দের অর্থ অংশ৷  ৪. কিছু লোকদের মতানুসারে মাইরাং জাতির মণিপুরীরা এখানে এসে বসবাস করে এবং সময়ের সাথে সাথে মৈরাং থেকে স্থানটির নাম মায়হং বা মায়ং হয়ে ওঠে।   পুরাণ  মায়ং প্রাগজ্যোতিষপুরের (আসামের প্রাচীন নাম) সহিত মহাভারত সহ অনেক পৌরাণিক মহাকাব্যে উল্লেখ পাওয়া যায়। কাছাড়ি রাজ্যের প্রধান ঘাটোটকচ তার ঐন্দ্রজালিক ক্ষমতার সঙ্গে মহাভারতের অসাধারণ যুদ্ধে অংশ গ্রহণ করেছিলেন।এছাড়া মায়ং সম্পর্কে বলা হয় যে কালো যাদুর যাদুকররা এবং ডাইনিরা এখন পর্যন্ত ও মায়ং বনে আশ্রয় করেন।  সম্প্রতি প্রকাশিত নিবন্ধ “মায়ং - ল্যান্ড অফ ব্লাক ম্যাজিক এন্ড হুয়িচক্রাফ্ট” অনুযায়ী, পাতলা বায়ু মধ্য দিয়ে মানুষের অদৃশ্য হয়ে যাওয়া, মানুষ জন্তুতে রূপান্তরিত হওয়া, কিংবা জন্তু জাদুর নিয়ন্ত্রণে আনা ইত্যাদি অনেক কাহিনী  মায়ং সম্বন্ধে জানা যায়। এখানকার লোকেরা মায়া ও যাদুবিদ্যার ঐতিহ্যগত চর্চা চালিয়ে থাকে এবং প্রজন্মের পর প্রজন্ম এগুলো চালিয়ে যায়।   ইতিহাস  ইতিহাস থেকে জানা যায় যে আধুনিক যুগের  পূর্বপর্যন্ত শক্তি সাধনার ক্ষেত্রে নরবলি  অর্থাৎ মানব- বলিদান প্রথা প্রচলিত ছিল। সম্প্রতি খননকার্যে তরবারি ও অন্যান্য ধারালো অস্ত্র সন্ধান পাওয়া গেছে এবং এইগুলের সাথে দেশের অন্যান্য প্রান্তে মানব- বলিদানে ব্যবহৃত অস্ত্রের সাদৃশ্য দেখা যায় এবং এই অস্ত্রগুলির  ব্যবহার মায়ং-এ অহোম যুগে ঘটে।   পর্যটন  মায়ং তার সমৃদ্ধ বন্যপ্রাণী, পুরাতত্ত্ব পর্যটন, ইকো-পর্যটন, দু:সাহসিক অভিযানজনিত পর্যটন, সাংস্কৃতিক পর্যটন ও নদী পর্যটন কারণে একটি ভ্রমণীয় এবং প্রত্নতাত্ত্বিক স্থল ।  মায়ং প্রত্নতাত্ত্বিক ধ্বংসাবশেষ, বহু আবিস্কৃত এবং অন্যান্য অনেক অনাবিস্কৃত শিল্পকৃতিতে সমৃদ্ধ। ২০০২ সালে খোলা মায়ং কেন্দ্রীয় জাদুঘর এবং এম্পোরিয়ামে কালো জাদু এবং আয়ুর্বেদ বই সহ অনেক প্রত্নতাত্ত্বিক নিদর্শনাদি ও শিল্পকর্ম ইত্যাদিতে সমৃদ্ধ।  মায়ং পবিতরা অভয়ারণ্যের খুব কাছাকাছি। এই অভয়ারণ্যে বিশ্বের এক খড়্গ গন্ডারের সর্বোচ্চ ঘনত্ব রয়েছে।   আরও দেখুন   আসামের পর্যটন   তথ্যসূত্র   বহিঃসংযোগ মায়ং- এ প্লেস স্পেলবান্ড মায়া অব মায়ং  বিষয়শ্রেণী:মরিগাঁও জেলার শহর ও নগর বিষয়শ্রেণী:মরিগাঁও জেলা বিষয়শ্রেণী:আসামের পর্যটন
বরবাদ হল ২০১৪ সালের একটি ভারতীয় বাংলা ভাষার অ্যাকশন থ্রিলার চলচ্চিত্র। শ্রী ভেঙ্কটেশ ফিল্মস ব্যানারে প্রযোজনা করেছেন মহেন্দ্র সোনি ও শ্রীকান্ত মোহতা এবং পরিচালনা করেছেন রাজ চক্রবর্তী। প্রধান চরিত্রে অভিনয় করেছে বনি সেনগুপ্ত ও ঋত্বিকা সেন। ছবিটি ১৪ আগস্ট ২০১৪ সালে মুক্তি পায়। ছবিটি তামিল ছবি পোল্লাদবন (২০০৭) এর পুনর্নির্মাণ, যেখানে বনি এবং ঋত্বিকার প্রেমের গল্প আরেকটি তামিল ছবি সুল্লান (২০০৪) থেকে অনুপ্রাণিত।  ২০১৪ সালে ৬ই জুন চলচ্চিত্রের ট্রেইলার প্রকাশ করা হয় এবং ১৫ই আগস্ট চলচ্চিত্রটি পশ্চিমবঙ্গের প্রেক্ষাগৃহে মুক্তি পায়।   কাহিনী  জয় একজন অযোগ্য ছেলে যার জীবনের লক্ষ্য হলো একটি বাইক কেনা যাতে সে নন্দিনীকে মুগ্ধ করতে পারে। বাইক কেনার পর তার জীবনের উন্নতি হয়, কিন্তু তার চাকরি হয় এবং তার বাইক চুরি হয়ে যাওয়ার পরপরই ঝামেলা শুরু হয়। স্থানীয় ডন আকরামের ছোট ভাই ইমরানের সাথে তার ঝগড়া শুরু হয়, যে তার বড় ভাইয়ের চেয়েও অত্যন্ত উত্তেজিত। তবে বড় ভাই কখনও বয়স্কদের ক্ষতি করে না, কেবল তার মতো লোকদেরই লক্ষ্য করে। জয় কীভাবে ইমরানের সাথে তার প্রতিদ্বন্দ্বিতা বজায় রাখতে সক্ষম হয় এবং শেষ পর্যন্ত অক্ষত অবস্থায় বেরিয়ে আসে এবং তার বাইকটি উদ্ধার করে।   অভিনয়ে    জয়জিৎ বসু চরিত্রে বনি সেনগুপ্ত  নন্দিনী চরিত্রে ঋত্বিকা সেন  স্থানীয় গুন্ডা ইমরানের চরিত্রে মৈনাক ব্যানার্জি  সুদীপ মুখোপাধ্যায় - আকরাম, ইমরানের বড় ভাই এবং একজন ভয়ঙ্কর গ্যাংস্টার  জয়ের মা হিসেবে তুলিকা বসু  জয়ের বাবার চরিত্রে প্রবীর দত্ত  রফিক চরিত্রে ভাস্কর দেব  প্রদীপ ধর আলি ভাই চরিত্রে  অনিন্দিতা রায়চৌধুরী   সংগীত   এই চলচ্চিত্রের সংগীত পরিচালনা করেছেন প্রখ্যাত সংগীতশিল্পী অরিন্দম চট্টোপাধ্যায় ও বিনিত রঞ্জন মৈত্র। গান লিখেছেন প্রসেন।   তথ্যসূত্র    বহিঃসংযোগ   অফিশিয়াল ফেসবুক পাতা     বিষয়শ্রেণী:২০১৪-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রাজ চক্রবর্তী পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ
বার্নস্টাইনের ধ্রুবক, যা গ্রীক অক্ষর β (বিটা) দিয়ে প্রকাশ করা হয়, একটি গুরুত্বপূর্ণ গাণিতিক ধ্রুবক। এটির নাম সের্গেই নাতানোভিচ বার্নস্টাইনের নামে রাখা হয়েছে এবং এর মান প্রায় ০.২৮০১৬৯৪৯৯০...।    সংজ্ঞা  E n (ƒ) হল [ − 1, 1] ব্যবধানে বাস্তব বহুপদ ƒ ( x )-এর জন্য বাস্তব অপেক্ষকের (ডিগ্রী n-এর বেশি নয়) সর্বোত্তম অভিন্ন অনুমানের ত্রুটি। ƒ(x) = |x|-এর ক্ষেত্রে বার্নস্টাইন দেখিয়েছিলেন যে সীমা     বার্নস্টাইনের ধ্রুবক এর মান ০.২৭৮ এবং ০.২৮৬-এর মধ্যে বিদ্যমান। তিনি অনুমান করেছিলেন যে এই সীমার মান হল:     তবে ভার্গা এবং কার্পেন্টার এই অনুমানটি ভুল প্রমাণ করেছিলেন। তাদের গণনা অনুযায়ী      তথ্যসূত্র    আরও পড়ুন      বিষয়শ্রেণী:গাণিতিক ধ্রুবক বিষয়শ্রেণী:সাংখ্যিক বিশ্লেষণ
আফজাল রহমান খান (১৯২১-২০০৫) পাকিস্তান নৌবাহিনীর একজন অ্যাডমিরাল ছিলেন যিনি আইয়ুব খানের শাসনামলে ১৯৫৯ সাল থেকে ১৯৬৬ সাল পর্যন্ত পাকিস্তান নৌবাহিনী প্রধান হিসেবে দায়িত্ব পালন করেন।  নৌবাহিনী থেকে অবসর নেবার পর আফজাল আইয়ুব প্রশাসনে পাকিস্তানের প্রতিরক্ষা মন্ত্রী এবং স্বরাষ্ট্র মন্ত্রী হিসেবে কাজ করেছিলেন, ১৯৬৯ সালে জেনারেল ইয়াহিয়া খান সামরিক আইন জারী করলে আফজাল রহমান খান সরকারি কর্মের দায়িত্বের মেয়াদ পূর্ণ করেন। ব্রিটিশ ভারতীয় রাজকীয় নৌবাহিনীতে যোগদান করা আফজাল ১৯৩৮ সালে সাব-লেফটেন্যান্ট হিসেবে কমিশন পেয়েছিলেন।  ভারত-পাকিস্তান যুদ্ধ ১৯৬৫ চলাকালীন অ্যাডমিরাল আফজাল নৌবাহিনী প্রধান ছিলেন; তিনি পিএনএস গাজী (ডুবোজাহাজ) পাকিস্তান নৌবাহিনীতে চালু করার উদ্যোগ নিয়েছিলেন।  প্রারম্ভিক জীবন  আফজাল রহমান খান জন্মগ্রহণ করেন ১৯২১ সালের মার্চ মাসের ২০ তারিখে পাঞ্জাব প্রদেশের গুরুদাসপুর জেলাতে।  নৌ জীবন  ব্রিটিশ রয়্যাল নেভাল কলেজে পড়াশোনা শেষ করে ১৯৩৮ সালে রাজকীয় ভারতীয় নৌবাহিনীতে সাব লেঃ হিসেবে কমিশন পাওয়া আফজাল ১৯৪৭ সালে লেঃ কমান্ডার ছিলেন যখন রাজকীয় পাকিস্তান নৌবাহিনী গঠিত হয়। দ্বিতীয় বিশ্বযুদ্ধের পরে আফজাল যুক্তরাজ্যে নৌ স্টাফ কোর্স করতে যান; এরপর আফজাল পাকিস্তান নৌবাহিনীতে আসেন এবং তার সার্ভিস নং পিএন-০৬ হয়, তিনি পাকিস্তান নৌবাহিনীর উর্ধ্বতন মুসলিম নৌ কর্মকর্তা হিসেবে ভারতীয় নৌবাহিনী থেকে আসেন। তিনি পাকিস্তান নৌবাহিনীর নতুন আনা জাহাজে বদলী হচ্ছিলেন এবং তার পদোন্নতিও দ্রুত হচ্ছিলো। ১৯৫০ সালে তিনি লেঃ কমান্ডার থেকে কমান্ডার হন, কমান্ডার পদবীতে তিনি পিএনএস টিপু সুলতান এবং পিএনএস তারিক যুদ্ধজাহাজের অধিনায়কত্ব করেন। '৫১ সালে ক্যাপ্টেন, '৫৩ সালে কমোডোর এবং '৫৮ সালে রিয়ার অ্যাডমিরাল হন, '৫৯ সালের ১ মার্চ তাকে ভাইস অ্যাডমিরাল এবং নৌপ্রধান করা হয়। পাকিস্তান নৌবাহিনীতে ডুবোজাহাজ আনার প্রচেষ্টা ১৯৫০-এর দশক থেকে চলছিলো, আফজাল ১৯৬০-এর দশকে যুক্তরাষ্ট্র থেকে পাকিস্তান নৌবাহিনীর জন্য একটি যুদ্ধ-সক্ষম ডুবোজাহাজ আনার ব্যবস্থা করতে সফল হন।  ভারত-পাকিস্তান যুদ্ধ ১৯৬৫-তে আফজাল নৌবাহিনী প্রধান ছিলেন এবং তিনি ভারতীয় নৌবাহিনীর বিরুদ্ধে নৌযুদ্ধ পরিকল্পনা প্রণয়ন করেছিলেন যার ফলশ্রুতিতে ভারতীয় নৌবাহিনীর অনেক ক্ষতি হয়েছিলো; যুদ্ধের পর তিনি রাষ্ট্রপতি আইয়ুব খানের কাছ থেকে হিলাল-এ-জুরাত পদক প্রাপ্ত হয়েছিলেন। পাকিস্তান নৌবাহিনীর ইতিহাসে আফজাল ছিলেন সবচেয়ে বেশি মেয়াদে থাকা নৌবাহিনী প্রধান, তিনি ১৯৬৬ সালের ২০শে অক্টোবর অ্যাডমিরাল সৈয়দ মোহাম্মদ আহসানের কাছে নৌবাহিনীর শীর্ষ ক্ষমতা হস্তান্তর করেন এবং নৌবাহিনী থেকে অবসর গ্রহণ করেন। এরপর তিনি আইয়ুব প্রশাসনের বেসামরিক দায়িত্বে নিয়োজিত হন এবং '৬৯ সালে জেনারেল ইয়াহিয়া খানের সামরিক আইন জারির পর সরকারি দায়িত্ব থেকে অব্যাহতি প্রাপ্ত হন।   তথ্যসূত্র   বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯২১-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ভারত-পাকিস্তান যুদ্ধ ১৯৬৫-এর এডমিরাল বিষয়শ্রেণী:দ্বিতীয় বিশ্বযুদ্ধের ভারতীয় সামরিক ব্যক্তিত্ব বিষয়শ্রেণী:দ্বিতীয় বিশ্বযুদ্ধের ভারতীয় ব্যক্তি বিষয়শ্রেণী:১৯৬৫-এর পাক-ভারত যুদ্ধের সামরিক কর্মকর্তা বিষয়শ্রেণী:পাকিস্তানের স্বরাষ্ট্রমন্ত্রী বিষয়শ্রেণী:পাকিস্তানের প্রতিরক্ষামন্ত্রী
দ্য কুলম্যান টাইমস একটি সংবাদপত্র যা  কুলম্যান, আলাবামা থেকে প্রকাশিত হয় এবং কুলম্যান কাউন্টি, আলাবামা ভিত্তিক সংবাদ প্রচার করে। পত্রিকাটির মালিক সিএনএইচআই, এলএলসি এবং এই গ্রুপটি ১৯৯৮ সালে হলিঙ্গার গ্রুপ থেকে পত্রিকাটি কিনে নেয়। মূলত প্রতিদিন মুদ্রিত হতো, কিন্তু ২০২০-এ কোভিড-১৯ অতিমারির ফলে বিজ্ঞাপনের রাজস্ব আয় আংশিকভাবে হ্রাস পেয়েছিল ফলে পত্রিকাটি সপ্তাহে চার দিন - মঙ্গলবার, বুধবার, বৃহস্পতিবার এবং শনিবারে প্রকাশিত হচ্ছে।  পদক  ২০১৮ সেরা সংবাদপত্র প্রতিযোগিতা - আলাবামা প্রেস অ্যাসোসিয়েশন   Year  Award  Place  Recipient ২০১৮ বেস্ট ফিচার স্টোরি কাভারেজ ১ম  বেঞ্জামিন বুলার্ড ২০১৮  বেস্ট স্পোর্টস সিঙ্গেল ইভেন্ট স্টোরি ১ম  জেক উইনফ্রে২০১৮বেস্ট ফটো এসে১মআমান্ডা সেভার্স-ডেভিস২০১৮বেস্ট হেডলাইন১মআমান্ডা সেভার্স-ডেভিস   তথ্যসূত্র    বহিঃসংযোগ   Cullman Times Website  CNHI Website  বিষয়শ্রেণী:আলাবামার সংবাদপত্র বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
হরিহর বা হরীশ্বর () ছিলেন খ্রিস্টীয় দ্বাদশ শতাব্দীর একজন কন্নড় কবি। অধুনা হাসান জেলার হালেবিডুর আদি নিবাসী হরিহর ছিলেন এক ‘করণিক’ (হিসাবরক্ষক) পরিবারের সন্তান।Sastri (1955), pp. 361–362 প্রথমে তিনি হৈসল রাজা প্রথম নরসিংহের (রাজত্বকাল: ১১৫২ – ১১৭৩ খ্রিস্টাব্দ) রাজসভায় হিসাবরক্ষকের কাজই শুরু করেন।Kamath (2001), p. 133 পরবর্তীকালে তিনি হাম্পিতে চলে আসেন এবং সেখানে অনেকগুলি ধ্রুপদি গ্রন্থ রচনা করেন। তাঁর রচনাগুলির মধ্যে গদ্য-পদ্য মিশ্রিত ‘চম্পু’ শৈলীতে রচিত গিরিজাকল্যাণ কাব্যটি কন্নড় ভাষায় অন্যতম শ্রেষ্ঠ রচনা মনে করা হয়।Narasimhacharya (1988), p. 20  তথ্যসূত্র  গ্রন্থপঞ্জি  বিষয়শ্রেণী:কন্নড় কবি বিষয়শ্রেণী:কর্ণাটকের ইতিহাস বিষয়শ্রেণী:১২শ শতাব্দীর ভারতীয় কবি বিষয়শ্রেণী:১৩শ শতাব্দীর ভারতীয় কবি বিষয়শ্রেণী:১২শ শতাব্দীতে জন্ম বিষয়শ্রেণী:১৩শ শতাব্দীতে মৃত্যু বিষয়শ্রেণী:ভারতীয় পুরুষ কবি
জালালাবাদ গ্যাসক্ষেত্র বাংলাদেশের সিলেটে অবস্থিত একটি প্রাকৃতিক গ্যাসক্ষেত্র। এটি তেল-গ্যাস খাতের অন্যতম প্রধান মার্কিন বহুজাতিক কোম্পানি শেভরন (বাংলাদেশ)-এর নিয়ন্ত্রণাধীন একটি প্রতিষ্ঠান।   অবস্থান  জালালাবাদ গ্যাসক্ষেত্রের অবস্থান সিলেট বিভাগের সিলেট শহরতলির লাক্কারতুরা চা বাগান এলাকায়।   আবিষ্কার  ১৯৮৯ সালে আন্তর্জাতিক তেল কোম্পানি সিমিটার এই গ্যাসক্ষেত্রটি আবিষ্কার করে।   খনন ও কূপ  জালালাবাদ গ্যাসক্ষেত্রে ব্লক-১৩ এবং ব্লক-১৪-এ  জেবি-৬, জেবি-৭ এবং জেবি-৯ নামে তিনটি কূপের মাধ্যমে গ্যাস উত্তোলন করা হয়।   মজুদ ও উত্তোলন    আরও দেখুন   বাংলাদেশের প্রাকৃতিক গ্যাসক্ষেত্রের তালিকা।   তথ্যসূত্র    বহিঃসংযোগ   বিষয়শ্রেণী:১৯৮৯-এ প্রতিষ্ঠিত বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:সিলেট বিভাগের অর্থনীতি বিষয়শ্রেণী:১৯৮৯-এ বাংলাদেশে প্রতিষ্ঠিত
আরো এক পৃথিবী হল একটি ২০২৩ সালের অতনু ঘোষ পরিচালিত ভারতীয় বাংলা ভাষার নাট্য চলচ্চিত্র। এসকে মুভিজের ব্যানারে বিএস ফিল্মস লিমিটেড প্রোডাকশন প্রযোজনা করেছে। ছবিতে অভিনয় করেছেন তাসনিয়া ফারিণ, কৌশিক গঙ্গোপাধ্যায়, অনিন্দিতা বসু ও সাহেব ভট্টাচার্য।  অভিনয়শিল্পী    প্রতিক্ষা চরিত্রে তাসনিয়া ফারিণ   শ্রীকান্ত মুন্সীর চরিত্রে কৌশিক গঙ্গোপাধ্যায়   আয়েশার চরিত্রে অনিন্দিতা বসু  অরিত্র চ্যাটার্জি চরিত্রে সাহেব ভট্টাচার্য    মুক্তি  চলচ্চিত্রটি ২০২৩ সালের ৩ ফেব্রুয়ারি মুক্তি পায়।  তথ্যসূত্র    বহিঃসংযোগ      বিষয়শ্রেণী:অতনু ঘোষ পরিচালিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:২০২৩-এর নাট্য চলচ্চিত্র